### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 22. marts 2023 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 15. marts 2023.

Michelle Schmidt fra Enhedslisten de Rød-Grønne kunne ikke tiltræde indstillingen.

###

Byrådet har tidligere besluttet at sælge 231 ældreboliger. Dette salg er ikke tilstrækkeligt til at bringe området i økonomisk balance som forudsat i budgetforliget for 2022. Det foreslås derfor at sælge yderligere 156 ældreboliger.

### Resume

De kommunale omkostninger til tomgangsleje har været stigende. Byrådet har i 2020 besluttet at sælge tre boligafdelinger med ældreboliger, og i april 2022 blev det desuden besluttet at sælge yderligere en afdeling. Det blev derudover besluttet, at byrådet skulle forelægges en analyse af evt. salg af yderligere tre afdelinger med i alt 156 ældreboliger.

Det fremgik af indstillingen fra april 2022, at det vil være nødvendigt at sælge flere ældreboliger for at nedbringe tomgangsomkostningerne i ønsket omfang. Den præmis er ikke ændret i løbet af de sidste ni måneder ligesom en opdatering af befolkningsprognosen er indarbejdet. Det vurderes således nødvendigt at sælge afdelingerne Nord 2 (Skovvangsvej 131-143), [adresse] 167-171) og [adresse], hvis området skal bringes i økonomisk balance.

Efter et eventuelt salg vil beboerne i de solgte lejligheder beholde deres lejemål, som fremefter reguleres efter lejeloven. Når lejere flytter, må der forventes renoveringer af de tomme boliger og huslejestigninger for kommende beboere efter almindelige regler i lejeloven. Efter salget vil kommunen ikke længere kunne visitere til boligerne.

### Beslutningspunkter

At 1) Boligafdelingerne Nord 2 (Skovvangsvej 131-143), [adresse] 167-171) og [adresse] 50-64 med i alt 156 ældreboliger sættes til salg. Byrådet forelægges indstilling om godkendelse af salgene efter gennemførelse af udbud.

At 2) Sundhed og Omsorg bemyndiges til at afholde salgsrelaterede omkostninger via det forventede salgsprovenu.

At 3) Sundhed og Omsorg og Borgmesterens Afdeling bemyndiges til at fastsætte salgstidspunktet under hensyntagen til indkvartering af ukrainske flygtninge. Bemyndigelsen gælder også vedr. salg af de 231 ældreboliger, der tidligere er besluttet solgt.

At 4) Det samlede salgsprovenu - efter fradrag fra salgs-omkostninger, tomgangsomkostninger og indbetaling af 20% af restsummen til byudviklingspuljen – prioriteres til udbygning af plejeboliger og andre udbygninger på sundheds- og omsorgsområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-02-2023

Boris Klausen:

Fremsendes til [adresse] med bemærkning, at Magistraten i mødet den 27. februar 2023 anbefaler, at byrådet tiltræder Magistratsafdelingen for Sundhed og Omsorgs indstilling af 13. februar 2023.

Borgmesterens Afdeling undersøger, hvordan der indgås aftaler med mæglere.

Jacob Nilsson og Carsten Jespersen var forhindret i at deltage i sagens behandling.

Udvalg: [adresse]

Dato: 08-03-2023

Boris Klausen:

Fremsendes til Sundheds- og Omsorgsudvalget til behandling i henhold til beslutning i byrådets møde den 8. marts 2023.

Udvalg: Sundheds- og Omsorgsudvalget

Dato: 15-03-2023

Boris Klausen: 4

Malou Jacobsen, Danny Bach, Vagn Winther, Amalie Krogh, Flemming Holst og Marcus Toft kunne tiltræde indstillingen i overensstemmelse med Magistratens anbefaling.

Katrine Aage Lauritsen tog forbehold.